राष्ट्रीय स्वयंसेवक संघ के सह प्रचार प्रमुख श्री जे. नंदकुमार जी ने बताया कि आदि शंकराचार्य ने पूरे विश्व के लिए आत्मदर्शन का अमृत दिया। उनके जन्मदिवस पर यह आयोजन नवोदय, फेथ फांउडेशन, यूथ फांउडेशन तथा ग्लोबल सोसाइटी के द्वारा किया जा रहा एक पवित्र प्रयास है। उन्होंने नवोदय से आह्वान किया कि बच्चों के लिए भी सनातन धर्म का जो दर्शन, वेद, पुराण, उपनिषद, सनातन धर्म की अपनी जो विरासतें हैं, इसको सिखाने के लिए कम से कम एक साप्ताहिक व्यवस्था करनी चाहिए। हम सबको मालूम है कि आज इस दर्शनशास्त्र के अभाव से धर्म की जानकारी न होने के कारण जिस तरह का परिप्रेक्ष्य उभर कर आ रहा कि भारत की बरबादी तक लोग जंग करने के लिए आ रहे हैं। इसलिए बच्चों को, विद्यार्थियों को, अपने बच्चों को इस तरह की शिक्षा देने के लिए कुछ इन्फार्मल सिस्टम खड़ा करने के लिए भी हम सब को मिलकर सोचने की आवश्यकता है।